Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za prostorno uređenje
Središnji odsjek za prostorno uređenje
Trg Stjepana Radića 1, Zagreb

Klasa: UP/I 350-05/2014-005/82
Urbroj: 251-13-21/125-2015-5
Zagreb, 23.03.2015.

Gradski ured za prostorno uređenje, izgradnju Grada, graditeljstvo, komunalne poslove i promet, Odjel za prostorno uređenje, Središnji odsjek za prostorno uređenje, na temelju čl. 117. st. 2. Zakona o prostornom uređenju (Narodne novine br. 153/13), u svezi čl. 95. Zakona o općem upravnom postupku (Narodne novine br. 47/09), rješavajući po zahtjevu društva "PTMG", d.o.o. iz Gornjeg Stupnika, Gornjostupnička 18, za izdavanje rješenja o utvrđivanju građevne čestice stambeno poslovne zgrade u Zagrebu, Julija Knifera 4 i Ede Murtića 2 i 4, od k.č.br. 433/19, te dijela k.č.br. 427/1, obje k.o. Zaprudski Otok, 

P O Z I V A

vlasnike i nositelje drugih stvarnih prava na nekretnini oznake k.č.br. 433/19 k.o. Zaprudski Otok, na kojoj je izgrađena stambeno poslovna zgrada u Zagrebu, Ulica Julija Knifera 4, i Ulica Ede Murtića 2 i 4, 

na dan 9.04.2015. od 9.00 sati do 12.00 sati, u službenoj prostoriji ovog Ureda, 
Trg Stjepana Radića 1, soba 130, I kat, 

radi uvida u prijedlog oblika i veličine građevne čestice stambeno poslovne zgrade, te očitovanja na isti, budući je rješenjem o izvedenom stanju Klasa: UP/I-350-05/13-07/2298, Urbroj: 251-13-22/119-14-9 od 26.3.2014., pravomoćnim od 19.4.2014. ozakonjena terasa kao dio poslovnog prostora ugostiteljske namjene (caffe bar) u prizemnoj etaži stambeno poslovne zgrade u Zagrebu, Ulica Julija Knifera 4, izgrađena na k.č.br. 433/19 i k.č.br. 427/1, obje k.o. Zaprudski Otok. 
	Osobe koje se odazovu dužne su donijeti ispravu - dokaz da su vlasnici i/ili nositelji drugih stvarnih prava na nekretnini oznake k.č.br. 433/19 k.o. Zaprudski Otok. Pozvani se po pozivu mogu odazvati osobno ili putem opunomoćenika koji na uvid treba dostaviti i punomoć za zastupanje.
	Rješenje o utvrđivanju građevne čestice može se izdati iako se stranka ne odazove ovom pozivu.
Ovaj poziv smatra se dostavljenim istekom osmog dana od dana javne objave.

Upravni savjetnik

Marija Stipaničev, dipl. ing. arh.

Dostaviti:
1. Oglasna ploča, ovdje, na rok od 8 dana
2. "E"-stranice Grada Zagreba
3. Izlaganjem na građevnoj čestici
4. Arhiva, ovdje